फिरी रतन देव ते चन्दन देव नै अपनी कूटनीतक सूझबूत कन्नें, अदीनाबेग दै जरीऐ कीती दिएं कोशशें कन्नें, रंजीत देव गी छुड़ाई लैता हा. एनें गै सेवाएं करिऐ रंजीत देव अखनूरिएं दा मता गै इज्जत-मान करदा हा. रतन देव नै जम्मू पासेआ नूरपुरा दे राजा पृथ्वी सिंह (1745-1789) ई) दै खलाफ दी लड़ाइयें च हिसा लैत्ता हा ते उस गी हराने परैंत फगड़िऐ जम्मुआं लेई आंदा हा.रतन देव नै ऐहमद शा अब्दाली आसेआ 1762 ई. च कश्मीरा दे सूबेदार सुखजीवन मल्ल पर कीती गेदी चढ़ाई मौकै बी अब्दाली दी मदद कीती ही.उस सूबेदारा नै खुदमुख्त्यारी दा गै एलान करी दित्तेदा हा.